title: Народът срещу Брекзит

maintext:
Тереза Мей
Фотограф: Toby Melville
Facebook
група
The People's Challenge,
Греъм Пигни
[Личен архив]
.
rowdjustice,
9,
III,
.
Кой има право да "натисне копчето" за извеждане на Великобритания от ЕС?Как, кога и при какви условия да стартира Брекзит далеч не се разбира от само себе си, смятат група британски граждани, които са завели съдебен иск срещу правителството. Те оспорват правото на кабинета да задейства процеса по напускане на ЕС без предварително гласуване от парламента. Делото ще се гледа от Висшия съд през тази седмица.Един от ищците е Греъм Пигни – англичанин на средна възраст, живеещ от 18 години във Франция, за чието съществуване до неотдавна британското правителство е в блажено неведение. През последните две години Пигни агитира за оставане на Обединеното кралство в ЕС, като поддържаза каузата, а на самия референдум дори няма право да гласува заради дългогодишното си пребиваване в чужбина."Това правителство няма мандат от избирателите да изведе Великобритания от ЕС, а единствено да проведе референдум по въпроса, заяви пред "Дневник" Греъм Пигни.и избирателите никога не са упълномощавали кабинета за това. Следователно едно такова решение трябва да бъде обсъдено и прието от парламента", категоричен е активистът."Когато излязоха резултатите от референдума, бях напълно съкрушен", споделя той. "Очаквах да е оспорвано и резултатът да е близо до 50%, но мислех, че ще е по-скоро 52% за оставане и 48% за напускане. През уикенда след референдума все още не можех да си намеря място. А през следващата седмица ми направи впечатление, че в медиите се говори как активирането на процедурата по излизане от ЕС е задача, която стои пред кабинета."Тогава Пигни влиза във връзка с други активисти, които вече са събрали 10 хиляди паунда за съдебни разноски, и започват да работят върху първоначално писмо до правителството. Свързват се с юриста Джон Холфърд от адвокатската компания "Байндманс" и с негова правна помощ започват да се подготвят да предизвикат кабинета на Тереза Мей в съда. Каузата им става известна като"Във Великобритания имаме представителна паралментарна демокрация – на всеки пет години избираме определен брой депутати, които да вземат решения от наше име и да контролират изпълнителната власт. В момента имаме правителство, което дори не е спечелило чрез гласуване вътре в собствената си партия, а управлява само благодарение на оттеглянето на всички останали кандидати", обяснява Греъм Пигни.Според член 50 от Лисабонския договор при напускане на съюза трябва да се следва конституционната процедура на съответната държава членка. "Именно затова отиваме на съд, обяснява Пигни. Искаме съдебната власт да се произнесе каква следва да бъде тази процедура – дали решението кога и как да напуснем ЕС еВъпросът за правомощията се усложнява от факта, че Великобритания няма единна конституция, а правилата за функциониране на държавните органи се базират на множество отделни исторически документи, утвърдени практики и съдебни решения от миналото.Юристите на кабинета, които ще се изправят срещу "Предизвикателството от народа" в съда, се позовават на така наречения кралски прерогативТова е властта на монарха, която той символично поверява на премиера при назначаването на правителство.Според Греъм Пигни обаче позоваването на кралския прерогатив за активирането на Брекзит е удар по демокрацията във Великобритания. "Това е една архаична концепция, остатък от времето, когато кралят или кралицата еднолично са решавали какво ще стане в държавата," изтъква той."Вярвам, чеказва активистът. Надявам се съдът да се произнесе, че решението за излизане от ЕС трябва да бъде взето от парламента. Тогава правителството ще трябва да внесе съответните закони и те да бъдат подложени на обсъждане и гласуване. Парламентът ще реши кога да стане излизането и при какви условия, ще упражни контрол върху работата на кабинетаи ще се увери, че Мей и министрите й ще се отчитат пред народните представители по време на този процес. Не знам дали това може да спре Брекзит, признава Пигни. Аз, разбира се, много бих искал това да се случи, но ако парламентът реши Великобритания да напусне ЕС, ще трябва да го приема. Разбира се, ако загубим, ще обжалваме пред Върховния съд, както очакваме да направи и госпожа Мей", допълва той.чрез онлайн платформата за колективно финансиране на съдебни дела Cобяснява още Пигни. До момента на разговора ни каузата е подкрепена от 3128 души, които са събрали общо 118 400 паунда, като най-големите индивидуални дарения са от порядъка на стотина паунда.Юристите на "Предизвикателството от народа" вече отбелязаха една предварителна победа в съда преди няколко дни, като принудиха правителството предварително да публикува правните си аргументи по предстоящото дело за активирането на чл. 50. "Тази победа е много, много важна, заради цялата тайнственост и секретност, в които са обвити действията на това правителство", подчертава Греъм Пигни."Разбира се, че Брекзит ще ни засегне лично, смята активистът. Със семейството ми вече го усещаме с понижаването на стойността на доходите ни от имоти, които даваме под наем във Великобритания. Пенсиите ни един ден също ще имат много по-ниска стойност. Но аз съм загрижен не толкова за моето собствено семейство. Тревогата ми е по-скоро за това, че"Разтревожен съм и за демокрацията в Обединеното кралство, която явно е започнала да запада, споделя Пигни. Според мен толкова важен конституционен въпрос не е имало от времето на приемането на Закона за правата през 168когато на престола стъпва Уилямсъгласявайки се да спазва определени ограничения в правомощията на монархаСега става дума за това дали части от тогавашния закон ще бъдат игнорирани или потъпкани от нашия министър председател," обяснява Греъм Пигни.Първото заседание по делото на "Предизвикателството от народа" срещу правителството на Тереза Мей предстои в четвъртък тази седмица.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Ще има дълги почивки само, ако празникът е през уикенда
Изтича срокът за заявление за гласуване в чужбина

fasttext_language: bg


description: 21-годишният австралиец се наложи над Давид Гофен с 4:6, 6:3, 7:5 в много равностойна двучасова битка в Токио.

title: Ник Кириос спечели трета титла през 2016 г.

maintext:
В понеделник Кириос ще се изкачи на рекордното в кариерата си 14-о място в ранглистата
Кириос спечели трети трофей след титлите в Марсилия и Атланта
Гофен допусна четвърта поредна загуба във финални мачове
Статистиката от мача
[TennisTV]
Ник Кириос навакса сет пасив и победи белгиеца Давид Гофен във финала на турнира от категория "АТП 500" в Токио. 21-годишният австралиец се наложи с 4:6, 6:3, 7:5 в много равностойна двучасова битка, за да завоюва третата титла в професионалната си кариера.Всеки един от трофеите му беше спечелен през 2016 г., а този в Токио е най-престижният в неговата кариера. В края на февруари той стана шампион в Марсилия, а в началото на август триумфира в Атланта, като и двата турнира бяха от по-ниската категория "АТП 250".Кириос и Гофен се срещнаха за пръв път и направиха много оспорван сблъсък, който всеки един можеше да спечели. Началният удар обаче се оказа голямото предимство на австралиеца.Той направи 23 аса, спечели 79% от точките след вкаран първи сервис и отрази 11 от 12-те възможности за пробив, които се откриха пред белгиеца.Гофен също спаси доста точки за пробив - 11 от 13, но се пропука един път повече - в предпоследния гейм на двубоя. 25-годишният тенисист записа четвърта поредна загуба във финали в турнирите на АТП и остава с две титли от Кицбюел и Метц през 2014 г.Финалът в Токио започна добре за Гофен, който спаси всяка една от петте точки за пробив пред Кириос, а на свой ред използва един от своите пет шанса - за 4:3. След това той затвърди предимството си и не изпусна аванса си до края на сета.Във втората част ролите се размениха. Кириос спаси пет точки за пробив, използва една от своите две, за да поведе с 3:1, след което със солиден сервис удържа преднината си.Най-драматичен беше петият сет, в който двамата редуваха страхотни отигравания с много грешки, включително цели 11 двойни.Гофен имаше две ранни възможности да пробие, но ги пропусна. Кириос пропиля пет, но при шестата си най-после проби за 6:5, след което при свой сервис приключи мача.Благодарение на титлата в Токио от понеделник австралиецът ще заеме рекордното в кариерата му 14-о място в световната ранглиста. Гофен се изкачва с две позиции до №12.


title: Мистерията с отборните снимки на Уелс (видео)

maintext:
Are Gareth Bale and Wales trolling everyone with their team photos? pic.twitter.com/jZdULyxPHG — FOX Soccer (@FOXSoccer) October 10, 2016
Така се беше подредил отборът на Уелс за снимката преди вчерашния мач с Грузия
Things that annoy us most in football:
1) International breaks
2) Top knots
3) Wales' team photos#FullHouse pic.twitter.com/TqjWzEkL9g
— BigSport (@BigSportGB) October 7, 2016
Wales enjoy the pre-match team photo pic.twitter.com/1rCIBLcJER
— Who Ate All The Pies (@waatpies) October 9, 2016
По традиция преди футболни мачове се правят отборни снимки. Има обаче нещо наистина странно във фотографиите на уелския национален тим.Обичайната подредба при снимките на футболни отбори е петима или шестима прави играчи и останалите клекнали пред тях. Преди вчерашната световна квалификация срещу Грузия уелските национали позираха за отборна снимка с трима прави и осем клекнали.Оказа се, че нетрадиционната подредба е честа практика за отбора на Уелс през последните месеци. Като четиримата прави и седмината клекнали срещу Австрия миналия четвъртък или несиметричните подредби срещу Молдова през септември, Швеция през юни или Украйна през март.Според капитана Гарет Бейл това не се прави преднамерено. "Не знам какво имате предвид", каза играчът на "Реал" (Мадрид) с широка усмивка. Попитан дали в отбора просто се справят много лошо с позирането за отборни снимки, той отговори: "Да, мисля, че това е единствената причина."


description: В сутрешните часове ще има мъгли.

title: Седмицата започва с облаци и температури до 19 градуса

maintext:
Фотограф: Юлия Лазарова
В първия работен ден от седмицата над страната ще преобладава облачно и мъгливо време, с максимални температури до 19 градуса, показва справка в сайта на Националния институт по метеорология и хидрология при БАН.Временно подобрение на видимостта ще настъпва в часовете около и след обяд, а над планинските райони ще има и разкъсвания на облачността. Ще духа слаб в Източна България до умерен североизточен вятър. Минималните температури ще бъдат между 8 и 13 градуса, максималните – между 14 и 19, на места в Югозападна България – и по-високи.Над планините ще преобладава облачно и мъгливо време, с разкъсвания на облачността по най-високите върхове, където ще духа до умерен северозападен вятър. Максималната температура на височина 1 200 метра ще е около 12 градуса, на 2 хил. метра – около 6 градуса.Облачно с мъгли в сутрешните часове ще е и над Черноморието. В отделни райони там ще преръми. Вятърът ще е слаб от североизток. Максималните температури на въздуха ще са 15-16 градуса, с градус по-ниски от тези на морската вода. Вълнението на морето ще бъде 2-3 бала.


title: Първанов прогнозира предсрочни избори до пролетта

maintext:
Фотограф: Анелия Николова
Лидерът на АБВ Георги Първанов прогнозира, че в България ще има предсрочни парламентарни избори най-късно през пролетта.Мирише на предсрочни избори, не заради това, което ще се случи на президентските избори, а защото очевидно този кабинет не се справя, Борисов не удържа положението, обяви Първанов пред БиТиВи. Уточнението му е по повод заявката на премиера Бойко Борисов , че ако кандидатът на ГЕРБ загуби предстоящия вот, той ще подаде оставка.Първанов коментира още, че ДПС ще играе важна, "да не кажа решаваща" роля на предстоящия вот на 6 ноември. Движението застана зад кандидатурата на бившия служебен премиер Пламен Орешарски.Лидерът на АБВ подкрепи тезата на кандидата си за президент Ивайло Калфин, според когото в момента публиката гледа уговорен мач – между кандидатите за поста на БСП Румен Радев и на ГЕРБ Цецка Цачева. Къде г-жа Цачева и г-н Радев ще се появявт на общ дебат с останалите кандидати? Никъде, посочи той. Разказа за свое посещение в четвъртък в Монтана, където хората скандирали по адрес на двамата "Горчиво!"."Те дебатират сами. Опитват се да сведат сблъсъка до двуполюсен модел. Това е вредното за България, това е което ни обрича, обяви Първанов.По повод обявеното от Борисов намерение след изборите да се направи преглед на всички приватизационни сделки досега в България Първанов подкрепи това и припомни, че като президент предлагал да се отворят "икономическите досиета".Според него обаче това трябва да се направи не от органи на изпълнителната власт, а от независим експертен съвет, за да се се изроди в бизнес или политически натиск.


title: Не оставяй багажът си без надзор

maintext:
1/6 снимки в галерията "Не оставяйте багажът си без надзор", това предупреждение звучи по всички летища. Но не е лошо, ако е възможно, да проследите и пътят му до самолета. На малките летища, като това в Болоня, това е възможно и ето на каква случка станах свидетел в петък. Ясно е, че италианците обичат бързото шофиране, като това важи и за управляващите транспортиращите багажа влакчета. Така, при едно рязко взимане на завой, два от куфарите от една такава композиция, изпаднаха на пистата.
Фотограф: Гееорги Георгиев


description: "Гражданите" записаха убедителен успех с 4:0 при гостуването на "Уест бромич" и събраха 23 точки, колкото има и "Арсенал". Тимът на Пеп Гуардиола обаче е начело заради по-добра голова разлика - 23:9 срещу 23:10 за "артилеристите".

title: "Сити" се върна към победите, "Юнайтед" се препъна и в "Бърнли"

maintext:
Агуеро сложи край на головата суша с две попадения срещу "Уест бромич"
"Манчестър сити" сложи край на серията от шест поредни мача без победа във всички турнири и се върна на първо място във Висшата лига. "Гражданите" записаха убедителен успех с 4:0 при гостуването на "Уест бромич" и събраха 23 точки, колкото има и "Арсенал". Тимът на Пеп Гуардиола обаче е начело заради по-добра голова разлика - 24:9 срещу 23:10 за "артилеристите".В същото време лошата серия на "Манчестър юнайтед" във Висшата лига продължи и срещу новака "Бърнли". "Червените дяволи" записаха четвърти пореден мач без победа в първенството след нулево равенство на "Олд трафорд". Тимът на Жозе Моуриньо не е печелил шампионатен двубой от 24 септември и вече изостава с осем точки от лидерите в класирането."Юнайтед" имаше тотално надмощие срещу "Бърнли", отправи 37 удара към вратата на съперника, но вратарят Том Хийтън изигра изключителен мач и направи 14 спасявания. За пръв път от десет години насам вратар във Висшата лига прави толкова спасявания, без да допусне гол."Червените дяволи" завършиха мача с човек по-малко, след като Андер Ерераполучи втори жълт картон в средата на втората част. Жозе Моуриньо също не дочака края на мача, след като беше изгонен от съдията,"Тотнъм" също направи нова грешна стъпка след 1:1 у дома с шампиона "Лестър". Въпреки че остават единственият отбор без загуба във Висшата лига, "шпорите" записаха трето поредно равенство в шампионата и се отдалечиха на три точки от върха.


description: От 2018 г. да се определят минимални заплати по категории персонал, предлага президентът на КНСБ Пламен Димитров, цитиран от БТА. Това, по думите му, е възможен изход от конфликта с работодателските съюзи, които отказаха да преговарят за минимални осигурителни прагове, които според тях са изживяла времето си практика.

title: КНСБ предлага минимални заплати по категории персонал

maintext:
Пламен Димитров
Фотограф: Анелия Николова
От 2018 г. да се определят минимални заплати по категории персонал, предлага президентът на КНСБ Пламен Димитров, цитиран от БТА. Това, по думите му, е възможен изход от конфликта с работодателските съюзи, които отказаха да преговарят за минимални осигурителни прагове за 2017 г., които според тях са изживяла времето си практика.
Според Димитров трябва да има добра законова регламентация как се договарят минималните заплати по категории и да е ясно, че законът наказва този, който не плаща заплатата, която трябва да плати, както и осигуровката върху нея.
Димитров посочи, че поведението на работодателите тази година не е разумно, но се надява в следващите няколко седмици да може да бъде намерено компромисно решение. Решението е в нов механизъм, който да гарантира, че хората ще имат минимални стандарти на плащане.
На конструктивен диалог се надява и социалният министър Зорница Русинова. Тя припомни, че срокът за преговорите е удължен до 15 октомври. "Ако не се разберат работодатели и синдикати, има решение да запазим там, където няма договореност, минималните осигурителни прагове от миналата година", каза министърът на труда и социалната политика.
Министър Русинова заяви, че общата воля е в България да бъде ратифицирана конвенцията на МОТ 131, която регулира общия принцип на определяне на минималната работна заплата и това е една от темите, които ще се обсъждат до края на годината на тристранен съвет.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Ето темите във вечерната емисия:
Сериозни глоби срещу изоставяне на домашните любимци.
Библиотека на 1600 метра в Стара планина.
"Фейсбук" поощрява сигналите за пропуски в системата.
Мрежата се развълнува от поотворената рокля на Никол Кидман.
Клинт Истууд се прицелва в нова драматична история.
"Мечо Пух" с нов приятел и книжно продължение.


title: Дел Потро взе бърза победа и стигна до полуфинал с Григор Димитров

maintext:
Аржентинският тенисист ще играе за четвърти път с Григор Димитров, като до момента има само победи
Хуан Мартин дел Потро постигна бърза победа в Стокхолм и ще играе с Григор Димитров в полуфиналите на турнира в събота. Аржентинският тенисист се наложи с 6:3, 6:4 срещу Иво Карлович.Той имаше отлична успеваемост при възможностите за пробив и след 1.12 часа преодоля съперника си. Дел Потро стигна до два шанса за пробив - по един в двата сета, и ги превърна в точки. Хърватинът, от своя страна, четири пъти беше близо да вземе сервис гейма на аржентинеца, но не направи нито един пробив.Дел Потро, който е в добра форма, започна мача с два сервис гейма на нула, между които направи и пробив за 3:0. До края на първия сет той беше стабилен при свой начален удар и не позволи да загуби преднината си.Във втория гейм на втората част Карлович имаше четири възможности за пробив, но аржентинецът се спаси. Последва размяна на бързи геймове, за да се стигне до пробив на нула за Дел Потро, който поведе с 4:3. Впоследствие сребърният медалист от Рио 2016 спечели мача.До момента аржентинецът е играл три пъти с Димитров и има три победи. Тази година българинът загуби с 4:6, 2:6 в Щутгарт на трева. През 2013 г. той допусна още две поражения на твърди кортове.Димитров стигна полуфиналите след трудна победа срещу Кевин Андерсън


title: Кузнецова спечели нова епична победа на финалите в Сингапур

maintext:
Рускинята спечели и първия си двубой в турнира след трисетова битка
Светлана Кузнецова изигра пореден епичен мач с куп обрати и записа втора епична победа на финалния турнира на Женската тенис асоциация в Сингапур.Рускинята се наложи с 3:6, 6:2, 7:6 (6) над Каролина Плишкова в двубой от "бялата" група, преди който и двете тенисистки записаха успехи на старта.Плишкова контролираше темпото в откриващия сет и често излизаше на мрежата. Сервисът на чехкинята обаче не бе особено добър и тя пласира едва 34% от първите си начални удари, което все пак не и попречи да спечели първата част.След това Кузнецова започна обрата си с успех в сет, в който направи три пробива и вкара двубоя в решителна трета част. Тя се превърна в игра на нерви, тъй като двете тенисистки успяха да спечелят само по едно от подаванията си и си размениха по пет пробива.В тайбрека драмата стана пълна, след като Кузнецова поведе с 6:3, но пропусна три мачбола, преди да реализира четвъртия си.В другия двубой от групата Агниешка Радванска победи със 7:6 (1), 6:3 испанката Габрине Мугуруса и така я остави без шансове за участие в полуфиналите, за които се класират първите две тенисистки от всеки поток.


title: Моуриньо: Любовта към "Юнайтед" е по-силна от лошите резултати

maintext:
Мениджърът на "Манчестър юнайтед" остана впечатлен от подкрепата на привържениците
3Мениджърът на "Манчестър юнайтед" Жозе Моуриньо изтъкна важната роля на привържениците по пътя към победата в градското дерби със "Сити". Съставът му спечели с 1:0 с гола на Хуан Мата и се класира за четвъртфиналите в турнира за Купата на лигата.Португалецът е доволен от подкрепата на феновете в дните след тежкото поражение с 0:4 от "Челси" "Това беше голяма загуба с резултат, който историята на този клуб не заслужава. Почувствах силна емоция, защото привържениците продължиха да ни подкрепят. Лесно е да си фен на "Манчестър юнайтед", когато печелиш, но не толкова, когато губиш с 0:4", заяви Моуриньо.Подкрепата срещу "Сити" го накарала да се гордее. "Привържениците показаха феноменален дух. Никога не съм имал подобна публика. Любовта, която хората имат към клуба, е по-голяма от лошите резултати и е по-голяма от три лоши сезона."Според Моуриньо отборът е трябвало да "даде нещо обратно" на феновете. "Играчите вложиха всичко от себе си. Стъпка по стъпка станахме по-уверени през второто полувреме, започнахме да пресираме по-напред, темпото се подобри и имахме наситеност в играта.""Това не е финал в Шампионската лига, а просто мач от Купата на лигата, но победата срещу "Сити" дава на всички по-добро чувство", допълни Моуриньо.


title: Широка лъка

maintext:
1/5 снимки в галерията Широка лъка, китно родопско селце разположено между Переликския дял на Родопа планина и рида Чернатица с надморска височина 1058м. Селото е обявено за архитектурен резерват.
Широка лъка е основано като селище през XVII в. Днес е едно от най-посещаваните заради неповторимо красивата и чиста природа, възрожденска архитектура и музикална култура.
Фотограф: xali


title: Погба изведе Франция до ключов успех в Амстердам по пътя към Русия 2018

maintext:
Французите си отвориха вратите към световното в Русия с успеха в Холандия
Франция спечели много важна победа с 1:0 срещу Холандия в квалификация за световното първенство в Русия през 2018 г. Ценния гол вкара Пол Погба в 30-ата минута.В другата среща от групата, в която е и България, Беларус завърши 1:1 с Люксембург у дома. Гостите играха с човек по-малко през цялото второ полувреме заради втория жълт картон на Карлсон в 44-ата минута.Домакините поведоха в 80-ата минута чрез Савицкий, но пет по-късно бившият нападател на ЦСКА Орелиен Жоаким изравни.Франция и Швеция са начело с по седем точки и голова разлика 5:1. Холандците са трети с четири, а българският отбор, загубил с 0:3 от шведите, е четвърти с три. Следват Беларус с две и Люксембург с една."Петлите" започнаха по-добре срещата и създадоха напрежение пред вратата на Стекеленбург. В 13-ата минута Кевин Гамейро беше изведен в наказателното поле и стреля силно, но вратарят спаси.Картината беше различна в 30-ата минута. Тогава Погба получи голяма свобода в средата на половината на Холандия и стреля мощно. Стекеленбург не се намеси добре и топката се озова във вратата му.Французите атакуваха повече, докато домакините имаха трудности при създаването на възможности за гол. В 39-ата минута "лалетата" поискаха дузпа, но такава не беше дадена. Клаасен стреля отблизо, а Кошчелни се хвърли и блокира удара най-напред с крак, а след това топката се спря в ръцете му.След почивката холандците се постараха да променят резултата, но нямаха успех. В 62-ата минута Мемфис Депай стреля встрани от добра позиция. Малко след това Погба игра с глава, но Стекеленбург спаси.Депай изпълни пряк свободен удар в 73-ата минута, но Юго Лорис спаси. Три по-късно Курзава беше много близо до това да увеличи преднината на отбора си, но прати топката покрай гредата.Френският вратар имаше нова ключова намеса в последните секунди - и отново след удар на Депай.Европейският шампион Португалия спечели с лекота с 6:0 срещу Фарьорските острови като гост. Андре Силва вкара три гола още до 37-ата минута, а след почивката Кристиано Роналдо, Моуриньо и Кансело отбелязаха останалите.


title: България е първа в Европа по смъртни случаи на пътя

maintext:
за т
ранспорт
а 2016
, огласен
Европейската комисия този четвъртък в Брюксел.
Страната ни води в скалата – с 98 души на един милион жители
, починали в рамките на 30 дни от пътно-транспортно произшествие през 2015 г., а второ място си поделят Латвия и Румъния с 95 такива фатални случая. Хърватия и Литва са на трето с по 82.
Индексът подрежда и сравнява държавите-членки в 30 различни категории, обхваща
щи
всички аспекти на
сектор "транспорт". В него страната ни се нарежда на 25 място в общата класация сред 28-те държави членки.
Оценката за транспортната инфраструктура на България е "сравнително ниска" за всички видове транспорт .
Вместо такса върху емисиите, авиокомпаниите ще бъдат включени в офсет схема, по която ще финансират каузи като засаждане на горски райони и дейности, свързани с намаляване на въглеродните емисии дейности.
Международната морска организация ( IMO ) , след заседаване в Лондон цяла седмица, този петък се съгласи да ограничи емисиите на сяра от кораби като причина за замърсяването на въздуха и морето , но по отношение на парниковите газове , договори мониторинг (
) , а п отенциални те мерки за намаляване на емисиите им бяха отложени до 2023 г. , което според природозащитници е твърде късно, съобщи британския вестник "Гардиън" .
Основните акценти в стратегията на ЕС за мобилност с ниски емисии – Повишаване на ефективността на транспорта, като най-много се залага на дигитални технологии и насърчаване прехода към по-нискоемисионни видове транспорт; – Ускорено въвеждане на алтернативна енергия за транспорт с ниски парникови емисии – като биогорива, електричество, водород и възобновяеми синтетични горива, както и премахване на пречките за електрификацията на транспорта – Преминаване към превозни средства с нулеви емисии. Докато са нужни още подобрения на двигателя с вътрешно горене, Европа трябва да ускори прехода към автомобилите с ниски и нулеви емисии. (Законодателството на ЕС в момента се отнася за превозни средства с ниски емисии, които имат вредни емисии под 50 грама / км. Това ще включва някои хибриди, изцяло електрическите автомобили, с горивни клетки (IE),и коли, задвижвани с водород. ЕС подкрепя и стимулира т.нар. споделено пътуване (car pooling) като логична част от стратегията за намаляване на парниковите емисии и философията на кръговата икономика. Местните власти са от решаващо значение за реализирането на тази стратегия.
България е на първо място по брой смъртни случаи на пътя сред страните от Европейския съюз през изминалата година. Фаталната тенденция за страната ни се е влошила в сравнение с предходните две години, е отбелязано в резюмето на данните за страната ни, свързани с транспорта в новопубликуванотЦелта на скалата е да насочи държавите-членки да дефинират областите, които изискват приоритетни инвестиции и действия. Тя показва и как ЕС насърчава преминаването към транспорт с ниски емисии въглероден двуокис, което е приоритет на комисията "Юнкер".Сред отличниците в индекса начело е Холандия, която го оглавява за трета поредна година с най-високи резултати в 15 категории, следвана от Швеция, Германия и Австрия. Тези държави споделят "солидна рамка за инвестиции, добри резултати за безопасността на транспорта, и по-добри резултати в прилагането на европейското право".Ако не се предприемат действия, след 15 години (2030 г.) транспортът може да е най-големият замърсител с емисии на въглероден двуокис в Европа. Това са прогнозите на Европейската комисия за сектора, който и в момента има "значително влияние върху климата и качеството на въздуха".И днес транспортът е "голям замърсител" и основен източник на парникови емисии. Най-голям дял – 72,8% от тези транспортни CO2 емисии, идват от транспорта по пътищата и по-конкретно основната причина са личните автомобили. Приблизително 13% се отделят от авиацията, а други 13% от корабоплаването."Транспортът е съществен замърсител с въглеродни емисии и с днешна дата. Това налага твърди и големи стъпки, ясни цели, които да доведат до реална промяна," подчерта комисарят по въпросите на транспорта Виолета Булк по време на семинар "Transport Decarbonisation"за журналисти тази сряда в Брюксел. Това обяснява и защо Европейската комисия приетова лято (юли 2016 г.) Фокусът в тези политики е подобряването на пътния транспорт и личните автомобили.В тази връзка по-рано този месец (на 6 октомври) Международната организация по гражданска авиация (ICAO) постигна безпрецедентно глобално споразумение за намаляване на емисиите CO2 в сектор авиация. От 2021 г. полетите между 66 държави - включително всички страни от ЕС – влизат в един глобален пазар, базиран на мярка за компенсиране на въглеродните емисии (т.нар. офсет).Очакванията на комисар Булк бяха за подобно споразумение в сектор корабоплаване.задължителна глобална схема за събиране на данни за емисиите от кораби"Това е важна стъпка, но е ясно, че събирането на данни не е достатъчно и са необходими допълнителни мерки," отбеляза и еврокомисарят по транспорта още в сряда.


title: За час правителството разпредели почти 81 млн. лева

maintext:
Фотограф: Георги Кожухаров
Днешното правителствено заседание беше сред най-активните по отношение разпределение на средства, като в рамките на около час, министрите взеха решение за пренасочване в една или друга посока на почти 81 млн. лева. Премиерът Борисов уточни, че повечето средства идват от преизпълнение на плана от приходните агенции и МВР, като парите са от контрабанда и различни финансови престъпления.Най-голямата сума - 50 млн. лева беше определена за осигуряване на 40 лева коледна добавка за най-бедните пенсионери . Парите ще стигнат за 1.2 млн. възрастни хора.Вторият по мащаб трансфер е насочен към бюджета на Държавен фонд "Земеделие". Той е за 17 173 500 лв и със средствата ще се финансират разходи за ДДС по завършени проекти на общини по Програмата за развитие на селските райони и по Оперативната програма за развитие на сектор "Рибарство" за програмен период 2007-2013 г. В решението се уточнява, че разходите за ДДС на общините бенефициенти по тези програми са недопустим разход за финансиране с европейски средства и затова се финансират от националния бюджет.За ремонт и закупуване на оборудване на болници Министерството на здравеопазването получи 7.2 млн. лева. За изграждането на сграда, в която да се монтира най-големият ускорител на частици на Балканския полуостров, БАН получи 3 млн. лева през бюджета на Министерството на образованието.2 852 540 лeва се дават на Министерство на външните работи. За закупуване на 29 от 48 идеални части от имот в полза на българската държава. Той се намира бул. "Джеймс Баучер" №58 в София и сделката се налага, за да се изпълни междуправителствено споразумение с Китай.151 хил. лв. се отпускат за финансиране на проект за обновяване и ремонт на тренировъчна зала за футбол в спортен комплекс "Миньор" в Перник . Парите се оказват спестени в резултат на проведените обществени поръчки за строително-монтажни работи за затревяване и осветление на футболни терени на стадион "Тича" във Варна и градските стадиони в Русе и Горна Оряховица, за които по-рано през годината бяха отпуснати общо 3 млн. лева.На общия фон, одобрените 24 500 лв допълнителни разходи по бюджета на Министерството на културата за Държавни парични награди на българи, с особени заслуги за държавата, са капка в морето. Благодарение на тези средства по 700 лв. месечно пожизнено ще получават проф. Пенчо Стоянов, проф. д-р Савка Шопова-Маркова, проф. Симеон Щерев, Илка Зафирова, Николай Николаев, акад. Николай Кауфман и Александър Балкански.


title: Адвокатският съвет се бави с органа, който ще преглежда жалбите за Конституционния съд

maintext:
Фотограф: Цветелина Белутова
"Конституцията се нуждае от промяна - за въвеждане на пряката конституционна жалба, това ще направи съда по-близък до хората, коментира председателят на Конституционният съд Борис Велчев по време на годишнината на съда.
не е удачно конституционни съдии да говорят за нужда от промяна в основния закон, но той вече е направил този неприличен жест
.
Близо година след промените в Конституцията, с които се даде възможност Висшия Адвокатския съвет да сезира Конституционния съд, след постъпили при него жалби от гражданите, помощният орган, който ще анализира тези сигнали, все още не е заработил, научи "Дневник"."Точно в момента е изключително динамично. Финализираме конституирането на този помощен орган, в който ще има адвокати и специалисти, които ще обработват сигналите на граждани", заяви за "Дневник" Красимир Недев от Висшия адвокатски съвет. Най-вероятно съвсем скоро органът ще заработи. В него ще има шест отдела за различните клонове на правото."Темата е изключително важна за обществото, но то сякаш не е много наясно какво правомощие. Няма много сериозен интерес от гражданите", заяви Недев. По негови думи в момента адвокатските колегии се опитват да разяснят новите възможно за т. нар непряка конституционна жалба.Мотивите на предложението бяха, че чрез възможността Висшия адвокатски съвет да сезира Конституционния съдю ще се създаде възможност за непряка конституционна жалба на гражданите, доколкото адвокатурата чрез нейния представителен орган, може да селектира най-често срещаните в практиката и типични случаи на нарушаване на правата и свободите и именно тези случаи да стигат до Конституционния съд.Първоначалната идея беше и всеки съдебен състав да се обръща към Конституционния съд. Предложението включваше възможността при несъответствие на приложимия закон с Конституцията или несъответствие на приложимия закон с разпоредби на международен договор, по който България е страна, съдът да спира производството и да се обръща към Конституционния съд. Това не беше възприето от парламента при окончателното.По думите му


title: Мадуро заплаши опозицията със затвор

maintext:
Николас Мадуро на проправителствен митинг в Каракс вчера.
Фотограф: Marco Bello
Венецуелският президент Николас Мадуро заплаши опозиционните депутати със затвор и сравни техните планове за символичен "политически процес" срещу него с държавен преврат, предаде БТА.Парламентът обвинява Мадуро в нарушаване на конституцията и налагане на авторитарни мерки и възнамерява да проведе изслушвания по този въпрос.Мадуро казва, че конституцията не предвижда подобен процес, и заявява, че няма да се яви. Вчера президентът отиде още по-далеч, като каза, че ако започне процес, отговорните за това би трябвало да бъдат пратени в затвора."Няма да стоя безучастно и да наблюдавам, докато те се опитват да напълнят страната с насилие и кръв. Няма да стоя безучастно и да наблюдавам този държавен преврат, който ще бъде разгромен от нас. Нека това бъде ясно на водачите на преврата", заяви той.Политическата криза във Венецуела се задълбочава през последните дни. Опозицията се опитва да прилага различни стратегии за отстраняване на Мадуро от поста, а той и неговото правителство предприемат ответни действия, като всяка от страните обвинява другата в нарушаване на конституцията.Опозиционни депутати също така поискаха Върховният съд да разследва въпроса за гражданството на Мадуро - според някои той е роден в Колумбия и поради това не може да бъде президент. Вчера съдът постанови, че Мадуро е венецуелец.


title: Димитров: Шарапова си е заслужила наказанието, но липсва на тениса

maintext:
Димитров смята, че рускинята липсва на световния тенис
Григор Димитров коментира случващото се с бившата му половинка Мария Шарапова, чието наказание за употреба на допинг бе намалено от Спортния арбитражен съд в Лозана и тя ще може да се завърне на корта още през април.Българският тенисист заяви, че всеки носи отговорност и последствия за нещата, които прави и подкрепя наказанието, наложено на рускинята."Смятам, че тя липсва на световния тенис. Тя е голям състезател и когато се завърне, ще е изключително жадна за победи и успехи. Ще е по-ентусиазирана и мотивирана от всякога", заяви Димитров."Ако направиш нещо, сигурно зависи и от обстоятелствата, но трябва да има последствия. Който каквото направи, най-вероятно е заслужил какво ще му се случи след това", каза още българинът.


title: Станимир Стоилов категорично отрече, че се завръща в "Левски"

maintext:
Стоилов остава треньор на казахстанския "Астана"
Станимир Стоилов категорично отхвърли информациите, че има предварителен договор с "Левски".В последните няколко дни в много медии се появиха спекулации, че бившият наставник на сините ще се завърне в клуба."Кой в света е чул, че имаш предварителен договор, когато имаш още година и половина договор с друг клуб? Нямало е никакви сериозни разговори по темата "Левски". За мен тази тема е приключена. Най-много някой да ми донесе наказание, може от УЕФА, може от ФИФА, може от моя клуб", коментира треньорът на "Астана" пред "Нова"."Като погледна резултатите, и съм говорил с хора, които са наблюдавали и аз им имам доверие, игровото поведение не е такова, което да отива на "Левски". Нивото на "Левски" не е да побеждава с по 1:0, 2:1 или 2:0. Това не е нивото на отбора" каза Стоилов, но сподели и, че сините могат да стигнат до шампионската титла.


title: "Берое" прие оставката на Александър Димитров

maintext:
Димитров изкара само 14 мача в "Берое"
[LAP.bg]
"Окей,
утре депозирам оставката си пред ръководството на клуба", им отговори той и днес изпълни своето обещание.
Вчера старозагорци загубиха от "Ботев", въпреки че при резултат 3:3 и оставащи близо тридесет минути до края останаха с човек повече на игрището.
"Берое" записа трето поредно поражение в шампионата и общо четвърти последователен мач без победа. Лошата серия беше гарнирана с отпадане от втородивизионния "Септември" (София) за Купата на България.
"Трябва търпение. Сметките се правят накрая. Ако не се класираме за Лига Европа, в момента, в който загубим шансове, аз ще си тръгна сам", каза Димитров пред "Диема спорт" след последния съдийски сигнал на вчерашната среща.
Клубът от Стара Загора е шестият, който прави треньорска промяна от началото на сезона в Първа лига. Първо ЦСКА освободи Христо Янев, след това "Ботев" (Пловдив) се раздели с Николай Костов, "Нефтохимик" - с Димчо Ненов, а в паузата за националните отбори "Локомотив" (Горна Оряховица) и "Монтана" смениха съответно Ангел Червенков и Стевица Кузмановски.
Ръководството на "Берое" прие оставката на старши треньора Александър Димитров.40-годишният специалист се задържа начело на старозагорци само 14 мача, в които записа пет победи, три равенства и шест загуби.Димитров подаде оставка под натиск от феновете, които след вчерашната загуба от "Ботев" (3:4) се срещнаха с него и директно му казаха да напуска клуба Димитров пое "Берое" през лятото, като за него това беше дебют като старши треньор в професионалния мъжки футбол. Още след първите срещи обаче привържениците на тима бяха негативно настроение към юношата на ЦСКА.Пътищата на Димитров и "Берое" обаче се разделиха само ден по-късно. Кондиционният треньор Пламен Липненски ще води отбора до назначаването на нов старши треньор.


description: С това те станаха единствените на Балканите, приети за членове. FIFA Medical Centres of Excellence е световна организация, включваща 33 медицински центрове за спортна медицина от цял свят.

title: Две български клиники бяха акредитирани от ФИФА

maintext:
[Евровита]
Две български клиники станаха членове на FIFA Medical Centres of Excellence. Спортсклиник "Еуровита" и Специализираната болница за активно лечение по травматология, ортопедия и спортна медицина "Проф. Д-р Димитър Шойлев" получиха акредитациите си от ФИФА от председателя на медицинската комисия към международната федерация д-р Мишел Д’Ог.С това те станаха единствените на Балканите, приети за членове. В кандидатстването си те са били подкрепени от президента на БФС Борислав Михайлов."За нас и нашите екипи това е изключително предизвикателство, защото оттук насетне трябва да бъдем още по-взискателни и строги със самите себе си", каза директорът на спортсклиник "Еуровита" д-р Василев. От клиниките посочиха, че са преминали строга проверка на структурата, медицинската практика, екипа от специалисти и научно-изследователската и обучаваща дейност.FIFA Medical Centres of Excellence е световна организация, включваща 33 медицински центрове за спортна медицина от цял свят.


description: Германката се наложи с 6:4, 6:2 за 82 минути и взе втора победа от два мача във финалите на WTA.

title: Кербер докосва полуфиналите в Сингапур след победа над Халеп

maintext:
Кербер оглави Червената група след втора победа от два мача
Шампионката от Аustralian Open и US Open
Словашката тенисистка
Световната номер 1 Анжелик Кербер постигна блестяща победа срещу поставената под номер 3 Симона Халеп и направи огромна крачка към полуфиналите във финалния турнир на WTA.Германската тенисистка се наложи с 6:4, 6:2 за 82 минути и взе втора победа от два мача в Сингапур. Двубоят не беше лесен за водачката в основната схема, но тя показа много по-здрави нерви и много по-разумна игра в ключовите моменти.реализира четири пробива от пет възможности, докато Симона Халеп успя да вземе подаването на съперничката само веднъж, въпреки че имаше цели шест шанса.Кербер се нуждае само от един сет в утрешния си двубой с американката Мадисън Кийс, за да си гарантира първото място в Червената група.Вероятността лидерката в световната ранглиста да не достигне полуфиналите е много малка. За да се случи това, трябва тя да загуби в два сета от Кийс, а Халеп също да спечели в два сета срещу почти изгубилата шансове за място в следващия кръг Доминика Цибулкова.Цибулкова днес допусна втора загуба от два мача, след като отстъпи на Кийс с 1:6, 4:6.все пак може да стигне до полуфиналите, ако утре победи Халеп в два сета, а Кербер не загуби сет срещу Кийс.


title: Фъргюсън смята, че Роналдо е "непобедим" за "Златната топка" този сезон

maintext:
Легендарният треньор е убеден, че неговият бивш възпитаник отново ще спечели "Златната топка"
Легендарният мениджър на "Манчестър юнайтед" сър Алекс Фъргюсън обяви, че Кристиано Роналдо заслужава най-много да спечели "Златната топка"."Не мога да назова някой по-добър кандидат за тази награда от Кристиано. Той е най-добрият избор. Неговите постижения през сезона са невероятни. Няма кой да го победи за "Златната топка", каза шотландецът."Роналдо спечели Шампионската лига с "Реал", а освен това триумфира на европейското първенство във Франция. Тези неща в никакъв случай не трябва да се подценяват", добави той."По време на финала той трябваше да напусне играта рано, но въпреки това продължи да бъде заедно с отбора край страничната линия. Неговото желание да спечели трофея беше огромно, беше истинско удоволствие да го гледаш", каза още Фъргюсън.


description: Селекция на Sentimental Swingers за "Дневник за бавен живот"

title: Спри и се заслушай със Sentimental Swingers

maintext:
Тази статия е част от темата "За бавен живот"
Фотограф: Елена Ненкова
Вера, Деси и Рони - суинг трио, което пресъздава красотата и емоцията на суинг музиката с впечатляващи изпълнения на композиции от 30-те, 40-те, 50-те и 60-те години на миналия век и бляскаво присъствие на сцена.
Трите дами представят своята селекция от песни за "забавяне".
Заглавия от плейлиста:
Насекомикс –
Sentimental Swingers саBing Crosby & Andrews Sisters – Don't Fence Me InElla Fitzgerald and Louis Armstrong – Isn't This a Lovely DayElla Fitzgerald – Autumn in New YorkElla and Louis – Moonlight in VermontElla & Louis - TenderlyElla and Louis - Stars Fell on AlabamaElla and Louis - The Nearness of YouBillie Holiday – Lady Sings The BluesElla Fitzgerald – September SongElla Fitzgerald & Louis Armstrong – SummertimeBjork – All Is Full of LoveLazy StoriesKan Wakan – I Would'Lauryn Hill – Rebel


description: Чрез зам.-министър на земеделието ГЕРБ опитва да мобилизира подчинени и да притиска бизнеса да гласуват за Цецка Цачева, алармира в прессъобщение БСП.

title: Мелиорация или агитация - БСП вкара зам.-министър в обяснителен режим

maintext:
Георги Костов
Фотограф: Надежда Чипева
Чрез зам.-министър на земеделието ГЕРБ опитва да мобилизира подчинени и да притиска бизнеса в Гоцеделчевско да гласуват за Цецка Цачева, алармира в прессъобщение БСП.
"В почивен ден зам.-министърът на земеделието Георги Костов събира служители на горското от Хаджидимово, Гоце Делчев и Гърмен. За това сигнализираха жители на региона, като уточниха, че първата среща е в 11:00 ч. в Хаджидимово. По-късно през деня в хотелски комплекс "Делта" зам.-министърът ще проведе среща и с представители на дърводобивния бизнес. Очевидно управляващите се опитват да мобилизират своите подчинени и да притиснат бизнеса да работи за избирането на кандидата за президент на ГЕРБ Цецка Цачева", пише в съобщението.
Потърсен от "Фокус" Костов отговори, че срещите му нямат предизборен оттенък и са по молба на земеделските производители в региона. На срещата в Хаджидимово той е трябвало да отговаря на много въпроси, основно по темата за хидромелиорацията – състоянието на дигите по река Места, както и за мерките по Програмата за селските райони. Следобед е срещата му с представители на дървопреработващи и дърводобивни фирми в района на Гърмен и Гоце Делчев. На нея зам.-министърът планира да разяснява Наредбата за възлагане на дейности в горите, която претърпя промени, както и въвеждането на пълна електронизация на дейностите в горите.


description: Пленкович събра 91 подписа на депутати, като демонстрира, че е приемлив и за други малки партии.

title: Бивш дипломат е предложен за премиер на Хърватия

maintext:
Андрей Пленкович
Президентът на Хърватия Колинда Грабар-Китарович предложи Андрей Пленкович, лидер на консервативната партия Хърватски демократичен съюз (HDZ), за нов министър-председател на страната. Пред 46-годишния бивш дипломат стои належащата задача коалиционно правителство да се заеме с икономиката, които бавно излиза от продължителна рецесия.HDZ спечели 61 от 151 места след извънредните избори на 11 септември и сключи коалиционно споразумение с по-малката дясноцентристка реформаторска партия "Мост". Осем депутати от квотата на етническите малцинства в страната също подкрепят тази сделка.Пленкович събра 91 подписа на депутати като демонстрира, че е приемлив и за други малки партии.Сега той има 30 дни, в които да си осигури и одобрението в гласуване от парламента. След това трябва с екипа си да опита да увеличи растежа на икономиката от сегашните около 2%, за да овладее големия публичен дълг от 85% от БВП и безработицата от 13%.Според Марушка Визек от Загребския икономически институт "ключов тест за успеха на правителството ще бъде вкарването на професионалисти в управлението на държавните компании, реформиране на раздутата администрация, ефективно насочване на публичните разходи, подобряване на инвестиционния климат и на работата на правораздавателната система".


description: "Даймлер" ще инвестира 500 милиона евро в завод за двигатели в Полша, а интерес към мощности в страната има и японският гигант "Тойота", съобщи в края на миналата седмица министърът на развитието и финансите на страната Матеус Моравецки.

title: "Даймлер" изгражда завод в Полша и "Тойота" има интерес към страната

maintext:
Заводът в Полша ще е едва вторият за двигатели извън Германия за "Мерцедес".
Снимката е илюстративна
"Даймлер" ще инвестира 500 милиона евро в завод за двигатели в Полша, а интерес към мощности в страната има и японският гигант "Тойота", съобщи в края на миналата седмица министърът на развитието и финансите на страната Матеус Моравецки, цитиран от "Ройтерс". "Даймлер" има намерение да изгради в Северозападна Полша завод за производство на мотори за леките коли "Мерцедес".Новата производствена мощност ще е в град Явор, който се намира на около 70 км западно от Вроцлав, а в него ще бъдат наети около 500 души.Премиерът на Полша Беата Шидло потвърди, че изграждането на завода върви под пълна пара. Тя допълни, че сделката с "Даймлер" е един от начините да се постигне раздвижването на икономиката, заложено в програмата на управляващите.Според Шидло проектът е важен, защото води до изграждане на ново на индустриалния сектор. Очакванията са първите двигатели "Мерцедес" да излязат от новия завод през 2019 година. Година по-късно предприятието може да започне да работи на пълна мощност, като прави до няколкостотин хиляди мотора годишно.Беата Шидло смята, че изграждането на завод от "Мерцедес" е добър сигнал към чуждестранните инвеститори. За момента обаче не се дават никакви подробности за евентуалното споразумение в "Тойота".Междувременно опозиционните партии в Полша атакуват правителството за провалени сделка с авиационния гигант "Еърбъс" за бойни самолети, по която се работи от 11 месеца. В крайна сметка управляващите в страната обявиха, че ще бъде предпочетена офертата на "Локхийд Мартин".


description: Броят на кандидат-студентите за британски университети от други страни - членки на ЕС, е намалял с 9% след референдума от юни за прекратяване на членството на Обединеното кралство в блока, показва официална статистика, цитирана от "Ройтерс".

title: По-малко граждани на ЕС кандидатстват в британските университети след вота за Брекзит

maintext: Броят на кандидат-студентите за британски университети от други страни - членки на ЕС, е намалял с 9% след референдума от юни за прекратяване на членството на Обединеното кралство в блока , показва официална статистика, цитирана от "Ройтерс".Данните се отнасят до ограничен на брой специалности, за които се кандидатства до 15 октомври тази година, но са признак за отлив на интерес и за това, че референдумът за Брекзит възпира европейски граждани да следват на Острова.По-рано през годината британските университети предупредиха , че излизането от ЕС може да застраши достъпа на учените до финансиране и участие в европейски проекти, което да попречи на привличането на квалифицира ни кадри.По данни на Службата за приемане в университети и колежи (Ucas) броят на кандидатите от други страни от ЕС за започващо през септември 2017 г. обучение е намалял с 620 в сравнение с приема за септември 2016 г., достигайки 6240.Статистиката се отнася за обучение, за което е необходимо ранно кандидатстване - в британските университети това важи за медицината, стоматологията и ветеринарната медицина, и обучение в "Оксфорд" и "Кембридж".Ucas ще оповести през февруари пълна статистика за кандидатстването в университетите за учебната 2017 г.През септември "Оксфорд" бе обявен за най-добрия университет в света за пръв път, но един от зам.-ректорите му предупреди, че Брекзит може да навреди на дългосрочните перспективи на учебното заведение.


title: Фотогалерия: При тези майка и баща искам да съм сираче и още комикси от седмицата

maintext: 1/10 снимки в галерията "Дневник" представя традиционната си класация на най-находчивите комикси за изминалата седмица, които редакцията подбра сред читателските попадения с най-много препоръчвания. Автор healer, препоръчвания 13 към 20 часа на 9 октомври.


description: През следващите 24 часа на различни пристанища в Сицилия се очаква да пристигнат близо 3300 мигранти.

title: Над 5 хил. мигранти са спасени в Средиземно море за две денонощия

maintext:
Фотограф: Handout
Около 5700 мигранти са били спасени от лодките им в Средиземно море за последните 48 часа, а 14 други са загинали, съобщи БТА.На пристанището в Неапол рано тази сутрин са докарани 463 мигранти и тялото на бременна жена, съобщи говорителката на Министерството на вътрешните работи Герарда Панталоне. През следващите 24 часа близо 3300 мигранти и седем тела ще бъдат докарани на пет пристанища в Сицилия.Късно снощи италианската брегова охрана съобщи, че в съботния ден е координирала общо 20 операции за спасяването на около 2400 души. Ден по-рано тя съобщи за 24 спасителни мисии, при които са били извадени около 3300 мигранти.


description: Завод за биотор ще премахва стари замърсявания в Карнобат, изтъкват от компанията.

title: Проект за завод за компост край Карнобат е представен пред общината

maintext: Проект за завод за производството на компост край Карнобат е бил представен пред общинския съвет. Строителство му е все още на етап идеен проект, екоинспекцията в Бургас е издала разрешение за реализацията му.Компостирането е естествен процес, който превръща биологичните отпадъци в ценен хумусоподобен материал - биотор. "Предприятието иска да подкрепи и развие практики на компостиране в България като решение за намаляване на негативното човешко въздействие върху природата и да даде алтернативен начин за устойчиво развитие," обясняват от компанията.Инвеститорът "Агропшанс комерс" ще вложи в проекта 10 млн. лв. и предлага 40 работни места. Производството ще помогне за отстраняване на натрупваните с години замърсявания върху околната среда край Карнобат, твърдят от фирмата.Според тях това производството на компост в района ще даде възможност на местните стопани лесно да преминат от конвенционално към биологично земеделие.Биологичната тор ще се получава от 55% слама, 5% дървесен чипс и до 40% птича тор. Капацитетът на производството е 40 тона компост дневно, като съотношението на съставките в него зависят от предназначението му. Цялото производство – от извозването на суровината до товаренето и извозването на готовия продукт ще протича на закрито. Процесът ще е автоматизиран, директна човешка намеса няма да има.Проектът предвижда суровините да се извозват до завода с покрити камиони тип "лодка" и да влизат в разтоварището зад бързи ролетни щори и парово мъглуване, които не позволяват разпространението на никакви миризми, обясняват проектантите. По покрити гумено-транспортни ленти суровините ще се придвижват до бункерите. Процесът на компостиране е аеробен. Той изисква изсмукване на въздух отвън навътре. Изпускане на въздух от цеховете в околното пространство няма да има, което гарантира чистотата на атмосферата и отсъствието на всякакви миризми.


title: Мачът на "Левски" с "Галатасарай" е под въпрос, твърдят в Турция

maintext:
"Левски" обяви, че в сряда започва продажбата на билети за мача
[LAP.bg]
Преговорите между двата отбора продължават и се очаква да приключат до четвъртък.
Приятелската среща между "Левски" и "Галатасарай" е под въпрос, твърди турският "Фанатик", цитиран от БТА. В информацията не се посочва каква е причината за проблемите.Предположенията са, че от истанбулския клуб не са доволни от условията на "Георги Аспарухов" и искат двубоят да е на "Васил Левски".Сините обявиха в средата на септември, че ще играят с "Галатасарай" на 8 октомври. Срещата трябва да се проведе на клубния стадион в 19.00 часа."Левски" от своя страна обяви, че в сряда започва продажбата на билети за мача. Пропуските струват от 4 до 8 лева, а за ложите в сектор А ще са по 10 и 30 лева. От клуба уточняват, че сезонните карти ще важат за срещата."Левски" е начело в Първа лига. "Галатасарай" е на третото място в Суперлигата, като изостава с две точки от "Истанбул Башакшехир".


description: Самолет се разби в Малта, поне петима души са загинали, съобщи агенция "Ройтерс".

title: Видео: Самолет се разби в Малта, петима загинаха

maintext:
No #EU officials involved in plane crash in #Malta. The flight was not related to any of the EU activities
— Federica Mogherini (@FedericaMog) October 24, 2016
Plane crash: Psychological support helpline 25456900; Psychological walk in service available at Paola Health Centre
— Chris Fearne (@chrisfearne) October 24, 2016
Vriend @fredjejanssen staat op vliegveld in Malta #malta ziet dit live gebeuren.
Sterkte man!!! pic.twitter.com/tX0oLUPDhv
— Johan 'superhegl' (@superhegl) October 24, 2016
Самолет се разби в Малта, всички петима души на борда са загинали, съобщи агенция "Ройтерс". Жертвите са били част от френска наблюдателна мисия, която продължава от пет месеца насам. Целта ѝ борбата с трафика на хора и дрога.Първоначално в. "Таймс ъф Малта", позовавайки се на свои източници, писа, че става въпрос за двумоторен витлов самолет на граничната агенция "Фронтекс", отправил се за Мисрата в Либия. Агенцията съобщи в "Туитър" по-късно, че машината не е била изпратена от нея.Топ дипломатът на Европейския съюз Федерика Могерини обяви, че няма служители на ЕС, пострадали в катастрофата, нито полетът е бил свързан с дейности на съюза.Катастрофата е на международното летище в Малта, което се намира на около 5 км. от столицата Валета.Свидетели разказват, че самолетът е излетял, но след това се е наклонил надясно и се е разбил в земята и са последвали две експлозии. Полетите от и до международното летище бяха спрени за няколко часа.Минути след катастрофата здравният министър на страната съобщи в "Туитър" телефонен номер за спешна психологическа помощ.


title: Германия отчита рекордна раждаемост главно заради децата на мигрантите

maintext: Раждаемостта в Германия е стигнала най-високите нива от 33 години главно заради децата, родени от мигрантите, съобщи федералната статистическа служба на страната, цитирана от "Ройтерс".През 2015 г. на всяка жена са се падали по 1.5 новородени при 1.47 година по-рано. Това е най-високата стойност от 1982 г., когато параметърът е бил 1.51 деца на жена. Освен това данните са рекордни от обединението на Германия през 1990 г.Годините икономически растеж и правителствена помощ допринесоха за увеличаване на раждаемостта. Но стойностите все още са под 2 деца за жена, което според специалистите по демография е минимумът за поддържането на стабилно равнище в числеността на населението.Германия и други от най-развитите европейски икономики са сред страните с най-нисък коефициент на раждаемост в света. Двадесет и осем процента от германците са на възраст 60 или повече години. Това поставя страната на второ място по застаряване на населението, като първа по този показател е Япония Раждаемостта сред жените мигранти през 2015 г. е била 1.95 при 1.86 година по-рано. Около 70 на сто от всички 900 000 души, поискали убежище в Германия миналата година, са мюсюлмани, които по традиция имат по-големи семейства, отколкото европейците, отбелязва "Ройтерс". При германските граждани увеличението на коефициента е от 1.42 на 1.43.


title: Още пет трамвайни мотриси са подменени с нови по линията на №1

maintext:
През 2014 г. по линията на Седмицата бяха пуснати 20 такива трамвая. Те са произведени в Полша.
Фотограф: Юлия Лазарова
Пет нови трамвая започват да се движат по маршрута на линия номер едно, съобщи днес пред журналисти кметът на София Йорданка Фандъкова, цитирана от БТА.Кметът посочи, че усилено продължава модернизацията на градския транспорт. Тя припомни, че преди две години бяха пуснати в движение 20 такива трамвая по линия номер 7, а около 5 км от трасето по бул. "България" беше реконструирано със средства по оперативна програма "Регионално развитие".Трамваите са нископодови, с видеонаблюдение, благодарение на което ватманът може да следи не само салона, но и външната част на трамвая. Той разполага с паникбутон, чрез който може да сигнализира при проблем.Средствата за закупуването на петте трамвая са общински, осигурени със заем на Европейската инвестиционна банка за общо около 17 млн.лв.След като подменихме около 90 на сто от тролеите и над половината от автобусите в София, продължаваме с подмяната на трамваите, отбеляза столичният кмет. Тя подчерта, че трамваите са най-скъпите средства на градския транспорт след мотрисите на метрото. Средната цена в Европа на един трамвай е около 2 млн. евро. За тези трамваи постигнатата цена е около 1.6 млн.лв., съобщи кметът.Тя каза, че в София са 20 реновирани трамвая от Прага, 15 от тях вече се движат по линия номер 22. Предстои скоро да бъдат пуснати и останалите пет трамвая. През следващата година ще пристигнат трамваите от Базел, осигурени като грант от швейцарското правителство. Фандъкова подчерта, че вече има осигурени средства по оперативната програма "Региони в растеж" за доставка на още нови трамваи. През следващия месец тя очаква да започне процедурата за избор на изпълнител за 13 нови трамвая, които ще заменят старите по линия номер 5.Предстои и откриване на процедура за цялостна реконструкция на трамвайната линия по бул. "Цар Борис Трети" и ул. "Алабин" до Съдебната палта.


description: След протести на граждани общината спря проект за частно училище в софийския квартал "Лагера". Предстои теренът да остане публична общинска собственост и там да остане зелена площ.

title: След протести общината спря проект за частно училище в "Лагера"

maintext:
Парцелът граничи с улица "Мокрешки проход" и бул. акад. Иван Гешов.
[Лагера и приятели]
Предстои теренът да остане публична общинска собственост и там да остане зелена площ.
Предстои теренът да бъде преотреден от терен за строителство на училище в терен за зелени площи.
След протести на граждани общината спря проект за частно училище в софийския квартал "Лагера".Кметът на район "Красно село" Христо Апостолов започва процедура за прекратяване на решението за учредяване на безвъзмездно право на строеж, съобщи пресцентърът на Столичната община.Решението е взето съвместно с главния архитект на София арх. Здравко Здравков, обсъдено е и се подкрепя от кмета на Столичната община Йорданка Фандъкова. Докладът ще бъде внесен за ново обсъждане в Столичния общински съвет. За решението ще бъдат информирани гражданите от квартала и неправителствени организации.През юли Столичният общински съвет гласува по предложение на районния кмет да се предостави безвъзмездно правото на строеж върху общински имот. С новото решение теренът остава публична общинска собственост и няма да бъде предоставен за строителството на частно училище.


title: Марк Уебър обяви край на състезателната си кариера

maintext:
Уебър с наградата за третото място в последния си сезон във Формула 1 - 2013 г.
Бившият пилот във Формула 1 Марк Уебър обяви, че ще сложи край на състезателната си кариера след края на настоящия сезон.40-годишният австралиец ще се оттегли след последните три старта в Световния ендуранс шампионат, където се състезава от 2014 г.Уебър изкара 12 поредни сезона във Формула 1 между 2002 и 2013 г.Той записа девет победи и 42 подиума в 215 състезания с отборите на "Минарди", "Ягуар", "Уилямс" и "Ред бул". През 2010, 2011 и 2013 г. австралиецът завърши трети в генералното класиране.След като приключи с Формула 1, той влезе в Световния ендуранс шампионат с тима на "Порше". В екип с Брендън Хартли и Тимо Бернхард Уебър записа три подиума в първия се сезон, а във втория спечели титлата след четири победи и общо седем подиума от осем старта. Тази година те се движат четвърти в класирането, след като триумфираха в последните три състезания."Ще ми липсват високата скорост и състезанията, но искам да се оттегля, докато съм на високо ниво", каза 40-годишният Уебър."Марк е олицетворение на всичко, което "Порше" въплъщава - спортсменство, целеустременост, издръжливост и здрава работа по пътя към успеха. Благодаря му за страхотното представяне в световния шампионат и се надявам в бъдеще той да остане тясно свързан с "Порше", каза председателят на борда на директорите в германската автомобилна компания Оливер Блуме.


description: "До 6-и аз ще имам подкрепата на още политически партии и обществени организации. Възможно е дори да се изненадате какъв голям брой ще бъдат", смята кандидатът за държавен глава.

title: Орешарски: Благодарен съм на ДПС за подкрепата, това е надежден партньор

maintext:
Пламен Орешарски
Фотограф: Надежда Чипева
Благодарен съм на ДПС, че ме подкрепиха, защото това е един надежден партньор, който разполага с изключителни професионалисти и много опит.
— Plamen Oresharski (@oresharski) October 20, 2016
"Благодарен съм на ДПС, че ме подкрепиха , защото това е един надежден партньор, който разполага с изключителни професионалисти и много опит", написа в профила си в Туитър кандидатът за президент Пламен Орешарски.По-рано днес той изрази благодарност към ДПС и по време на пресконференция във Видин, където заяви увереност, че тази подкрепа е първата, но не последната, която партии, обществени и граждански сдружения ще заявят до деня на изборите."До 6-и аз ще имам подкрепата на още политически партии и обществени организации. Възможно е дори да се изненадате какъв голям брой ще бъдат", каза Орешарски.Той посочи, че е работил с ДПС и като финансов министър в правителството на Тройната коалиция и като премиер в подкрепения от ДПС негов кабинет. Попитан за предложението депутатът от ДПС Делян Пеевски да оглави ДАНС, което доведе до масовите протести и падането на кабинета му, Орешарски отново препрати въпроса към Сергей Станишев и Лютви Местан, които бяха лидери на управляващите партии БСП и ДПС тогава.


title: Гълъбово е обгазен, екоинспекцията съветва хората да не излизат

maintext:
Архивна снимка.
Фотограф: Асен Тонев
Има превишение на нормите на серен диоксид във въздуха на Гълъбово, съобщи БНР. От Регионалната инспекция по околна среда и води в Стара Загора призовават хората да не напускат жилищните сгради и работните си места.Автоматичната станцията, разположена в центъра на Гълъбово, е отчела в три последователни часа – от 12 до 14 часа норми на серен диоксид от 1.7 до 2.3 пъти над пределно допустимата концентрация.Екоинспекцията е уведомила компетентните институции в общината да приложат оперативния план за действие за защита на населението. Указанията на Министерството на здравеопазването в подобни ситуации са хората да затворят прозорците на жилищните и работните си помещения и да не ги напускат, докато не се понижат концентрациите на замърсителя на въздуха – в случая на серния диоксид.От Регионалната инспекция по околна среда и води са издали и предписания на четирите топлоелектрически централи в комплекса "Марица изток", които са източник на обгазяването, да намалят мощностите си и да увеличат степента на пречистване на серните емисии.


title: Надал: Димитров очевидно игра много по-добре от мен

maintext:
Испанецът призна превъзходството на съперника си
Испанският тенисист Рафаел Надал призна превъзходството на Григор Димитров в мача помежду им. В Пекин българинът спечели с 6:2, 6:4 и се класира за полуфиналите "Очевидно е, че Григор игра много по-добре от мен и заслужи победата", каза носителят на 14 титли от Големия шлем, цитиран от сайта на АТП."Да загубиш пет сервис-гейма е нещо, което не можеш да направиш, ако искаш да спечелиш подобен мач", добави Надал. В първия сет Димитров го проби във всеки един от сервис-геймовете му.Испанецът обясни, че се е борил до последната топка, но в същото време проблемите с неубедителния му сервис са му се отразили психически. "Когато това се случи, трябва да се насочиш към следващия турнир, защото не заслужаваш да спечелиш по този начин", заяви Надал.В събота Димитров ще играе с Милош Раонич в спор за място на финала. Двубоят е насрочен за 16.00 часа българско време.


description: Кампанията на ГЕРБ и кандидатската им двойка Цецка Цачева – Пламен Манушев започна с Веселин Маринов и завърши с надъхващи гръмогласни скандирания от Цветан Цветанов.

title: Кампанията на Цачева започна в сянката на Борисов

maintext:
Партия ГЕРБ откри предизборната си кампания за президентските избори 2016. Цецка Цачева, Пламен Манушев, Бойко Борисов
Фотограф: Юлия Лазарова
Партия ГЕРБ откри предизборната си кампания за президентските избори 2016
Фотограф: Юлия Лазарова
Веселин Маринов
Фотограф: Юлия Лазарова
Дорис Пак
Фотограф: Юлия Лазарова
Партия ГЕРБ откри предизборната си кампания за президентските избори 2016 Цветан Цветанов, Цецка Цачева, Пламен Манушев
Фотограф: Юлия Лазарова
Партия ГЕРБ откри предизборната си кампания за президентските избори 2016 Цецка Цачева, Пламен Манушев, Цветан Цветанов, Бойко Борисов
Фотограф: Юлия Лазарова
Откриването на кандидатпрезидентската кампания на Цецка Цачева и Пламен Манушев на ГЕРБ започна с изпълнения на Поли Генова, Любо Киров и барда Веселин Маринов в зала "Арена Армеец" и час и 50 минути по-късно завърши с надъхващи гръмогласни скандирания от Цветан Цветанов.Най-забележително в събитието, което събра 15 000 активисти по един покрив, беше речта на премиера Бойко Борисов в края му. Борисов за пореден път се закани, че ако ГЕРБ не са първа политическа сила на първи тур, ще си подаде оставката. Неговата реч доминираше в грандиозната демонстрация на силата на управляващата партия.Настроението бе подгрято от мексиканска вълна в публиката, а Веселин Маринов, не пропусна да изпълни подходящата са всякакви събития песен "За теб България", след него на сцената излязоха ансамбъл "Българе" и "100 каба гайди". Точно на тяхната музика, в 1 часа и 8 минути, в залата влязоха Бойко Борисов и заместника му Цветан Цветанов. След тях "Трио Сопрано", представени, като членове на ГЕРБ, изпълниха химна на България и на ЕС.От политиците първа започна председателят на жените в Европейската народна партия (ЕНП) Дорис Пак, която бе в България за общо събрание на женската организация и "европейското" изказване на Борисов на форума я накарало "спонтанно" да остане за откриването на кампанията на Цачева. За пръв път в България жена е номинирана за държавен глава – Цецка Цачева, това е невероятно, заяви Пак. Тя отбеляза, чеПредседателят на ЕНП Жозеф Дол във видеообръщение обяви, че разчита на българските избиратели да разрешат на ГЕРБ да продължи да води страната по евроатлантическия път.За първи път България ще има жена за президент, затова апелирам всички жени в България да се вдигнат и да я подкрепят, за да става България още по-силна, заяви заместник-председателят на Европейския парламент Антонио Таяни. Мъжете и жените от ГЕРБ са с намерение да издигат тази страна, а не като социалистите, които само говорят и не правят нищо, каза Таяни. Той поздрави българите за опазването на границата на ЕС и напомни, че в Италия имат същите проблеми - незаконна емиграция, корупция и тероризъмСлед него на сцената излезе бившия конституционен съдия Георги Марков. Той припомни всички изборни победи на ГЕРБ, като според него в Европа нямало друга партия с 10 победи за 9 години история. На висок тон Марков заяви, чеи нарече Бойко Борисов ", защото "раздавал, раздавал и така Мая Манолова се уредила с пост."Марков призова дребната, злобна партия ДСБ да спре да се заяжда с голямата ГЕРБ. За казуса Бокова Марков реши да даде пример със смяната на Кристиано Роналдо в последния мач и той не се противопоставил. "Шапка ви свалям", поздрави Марков Цачева, която с такт и опит управлявала парламента.Има машина, има машинист, той е на първият ред - г-н Цветанов, каза Марков за "машината за избори ГЕРБ".Кметът на Бургас Димитър Николов беше кратък, защотоТой бе убеден, че г-жа Цачева е правилният кандидат за президент - "притежава толерантност и търпение да изслушва и твърдост, когато е необходимо да взима решения". "Нека пестим време и средства. Да приключим всичко на първи тур", каза НиколоваКметът на София Йорданка Фандъкова каза, че "благодарение на министър-председателя, днес границите са защитени". Според нея стратегическата цел на държавата върху която трябва да се концентрират бъдещия президент е образованиет.о "За да успее една жена в политиката, тя трябва да работи два пъти повече и г-жа Цачева го може", каза още Фандъкова.Цветан Цветанов излезе на сцената и със сила на гласа която принуди част от присъстващите да си предпазят ушите заяви:Цветанов сметна, че след местните избори ГЕРБ представляват над 4 милиона избиратели. "Да гарантираме успеха на България с премиер Бойко Борисов и президент Цецка Цачева и вицепрезидент Пламен Манушев", призова Цветанов.Петнайсет мунути след два часа дойде часът и на вицеадмирал Пламен Манушев. С огромно вълнение, което го караше да спира за да си вземе дъх, той каза, че се гордее, че е бил част от българската армия, чиито победи на фронта са били загуба на политиците при договаряне на мирните условия.(много се вълнувам наистина)" заяви Манушев."Като истинска народна партия представляваме най-голямата част от активните българи. Ние не поставяме разделителни линии, който прави това остава в изолация", започна Цачева. "Политическата апатия е най-големията ни опонент в тези избори" каза кандидатът за президент на ГЕРБ.Тя обеща целостта на нацията да бъде запазена. "Ще работа за продължаване на съдебната реформа, ще настоявам за независим и работещ български съд". Тя обеща да не се впуска в компроматни битки. След нея Цветанов каза, че двойката на ГЕРБ има "своята функционална компетентност" и даде думата на Борисов.В 14.30 Борисов каза: "Добър ден" на присъстващите в залата и след като "слушал внимателно" каза, че е убеден, че изборът на ГЕРБ за кандидат-президент е правилен и е оптимист."Дали г-жа Цачева е Борисов в пола? Аз пола не съм си слагал, не знам как изглеждам. Но да си генерал в пола ми се вижда доста по-смешно" отвърна задочно Борисов на репликата на кандидата на президент на БСП генерал Румен Радев.След това сподели, че го е хванало яд, че "." "То злобата им излиза. Мигар гледах преди 2 години, когато събаряха банки и фондове бяха спрени. Чакаха 2 години да им мине давността за да излязат", каза Борисов, като очевидно репликата му беше за кандидатирането на Пламен Орешарски за президент.зачуди се Борисов. "Това ли им е мъката, че държавата заработи. За кое ще ми каже, че съжалява предишният мандат? За кое свое действие на коалицията, че събориха банките, сега стрестестовете минаха перфектно.? Стабилна банкова система. На кое? Че ще им разплатиме далаверите по "Белене" и "Мариците"; За кое страдат, за кое казват, че сега е лошо, а щяло да стане, като при тях добро? За тая мърлява София, където беше, с гащите и сутиените пред кметството и на "Витошка", каза Борисов по адрес на критиките на лидера на БСП Корнелия Нинова.В характерния си стил премиерът напомни за още успехи на управлението на ГЕРБ в София, като Борисовата градина, НДК, третия лъч на метрото и за осигурените повече пари за заплати на учителите. Похвали се и със падането на визите за Канада, програмата за саниране на блокове, борбата с контрабандата и т.н. Според него на опозицията много им се краде тъй като във "фискалния резерв имаме 13 млрд. лв.", обърна се Борисов към Цачева и Манушев и добави че "ние вече няма да сме толератни, защото те не отчетоха нашата толерантност. Ние когато паднахме ни нападнаха като стършели. Ние им простихме, но те се самозабравиха"Бях болен, но се ядосах, каза още Борисов и пожела на политическите си противници много успехи, на кандидат-президентската двойка на ГЕРБ още по-големи успехи.завърши Борисов в 14.48 часа.След него, със същата голяма сила на гласа Цветан Цветанов обяви края на събранието.Хилядите се отправиха към паркираните пред залата автобуси. Три от тях бяха на Италианския лицей в Горна Баня, а голяма част на фирма която държи над 20 линии от градския транспорт в София.


description: "Протестиращите жени не са стереотипните хиперактивистки, ултрафеминистки или лесбийки", разказа пред "Дневник" 29-годишната докторантка в Университета в Гент Каролина Луця.

title: Полската власт опита да угоди на църквата, но разгневи жените


title: Съдът ще направи нов опит за начало на делото за рухналата сграда на "Алабин"

maintext:
Фотограф: Юлия Лазарова
Процесът за срутилата се сграда на ул. "Алабин" в София, която затрупа и уби две млади жени преди 10 години може да започне днес. Делото е насрочено за разглеждане в Софийския градски съд (СГС). В началото на юли съдът не му даде ход, защото бащата на едно от загиналите при инцидента момичета, който е частен обвинител и граждански ищец, не е успял да организира защитата си.След проточило се разследване пред съда бяха изправени собственикът на сградата Георги Кирчев, който е управител на фирма "Хрисома", инженер Петър Петров, който контролирал ремонта на сградата, Николай Симеонов - управител на "А3-Архитектура и изпълнение" и строителят Манчо Антонов, собственик на фирмата за ремонти ЕТ "Медия Манчо".Обвинителният акт беше внесен през май тази година. Сградата се срути на 19 септември 2006 г. и затрупа в автомобил 26-годишната Деница Ченишева и 24-годишната Петрина Христова. През годините по него работиха прокурорите Чавдар Ангелов, Георги Кузманов, Първолета Никова и Милко Момчев.


title: ЕЦБ забрани сливане на банки с участието на фонд на Берлускони

maintext:
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Фамилният холдинг на бившия италиански премиер Силвио Берлускони, "Фининвест" (Fininvest), съобщи, че Европейската централна банка (ЕЦБ) е блокирала сливане на италиански банки, в които той е имал участие, предаде ДПА.Банково-застрахователната група "Медиоланум" (Mediolanum), в която "Фининвест" е бил вторият най-голям акционер с дял от 30 процента, се сля с подразделението си "Банка Медиоланум" (Banca Mediolanum) през декември, при което рационализира корпоративната си структура и реализира данъчни икономии.ЕЦБ обаче съобщи, че е решила да се противопостави на определяното от нея като "придобиване" от "Фининвест" на "значителен дял" в "Банка Медиоланум", се казва в съобщение на холдинга, в което е посочено, че най-вероятно ще обжалва законността на това решение и процедурата, довела до него."Фининвест" изтъква, че решението на ЕЦБ е било взето след разследване на италианската централна банка.


description: Проверката се прави чрез въвеждане на ЕГН и 10-цифров ПИК номер, който се получава на имейл.

title: Как да се провери дали партиите са ползвали личните ви данни за регистрация за изборите

maintext:
Фотограф: Георги Кожухаров
Всеки гражданин може да провери дали името и подписът му фигурират в списъците, с които партиите, коалициите и инициативните комитети са се регистрирали за участие на президентския вот или за агитация на референдума на 6 ноември.Проверката за изборите се прави тук , а за националното допитване - тук Проверката се прави чрез въвеждане на ЕГН и 10-цифров ПИК номер, който се получава на посочен имейл. Ако установите неправомерно ползване на личните ви данни, може да подаде жалба към Комисията за защита на личните данни.


title: Горанов прехвърли на медиите отговорността за рекламите на хазартни игри в най-гледаното време

maintext:
Владислав Горанов
Фотограф: Цветелина Белутова
ряката реклама подбужда към хазартна зависимост. Игрите на късмета са в най-гледаното време и се предлагат от най-големите рекламодатели на телевизиите", каза Лилков и напомни, че законът забранява всяка информация, която приканва потребителите да участват като създава впечатлението, че така може да решат свой личен проблем или да постигнат финансово благополучие. "П
очти половината българи участват в хазартни игри, а 44% от играещите го правят постоянно, само 10% участват по-скоро за забавление", каза Лилков. Той цитира изследване, направено сред 225 ученици от Монтана и Видинско, според което 10% всеки ден си купуват талони за игри на късмета, а 48% от родителите им участват в хазарт и това се приема за нормално от децата. "З
ащо не реагирате на очевидните за всички нас драстични нарушения?", попита депутатът.
Горанов отговори, че Държавната комисия по хазарта е издала 18 акта за нарушения и е наложила глоби за 50 хил. лв.
Лилков призова, ако се налага, да се промени законодателството, за да стане контролът по-ефективен.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Държавната комисия по хазарта няма достатъчни законови правомощия да следи за телевизионното време в което се излъчват рекламите на хазартни игри, както и за броя на тези излъчвания. Това отговори по време на парламентарния контрол министърът на финансите Владислав Горанов.Той беше питан от Вили Лилков и Петър Славов от Реформаторския блок за многото случаи на реклама на хазартни игри в най-гледаното време на телевизионните програми. "ПТой напомни, че според чл. 10, ал. 6 от Закона за хазарта като част от Националните етични правила за реклама и търговска комуникация се разработват специални правила за рекламата на хазартни игри. "Юридическите лица и едноличните търговци, които публикуват, излъчват или разпространяват реклама, са длъжни да публикуват на сайта си Националните етични правила за реклама и търговска комуникация, включително за рекламата на хазартни игри. Юридическите лица и едноличните търговци, които публикуват, излъчват или разпространяват рекламата, са длъжни да спазват тези правила", посочи Горанов.Той подчерта, че доставчиците на медийни услуги същите са задължени да спазват нормите на Етичния кодекс на българските медии, разработен от фондация "Национален съвет за журналистическа етика", и Националните етични правила за реклама и търговска комуникация, разработени от Сдружение "Национален съвет за саморегулация" по Закона за радиото и телевизията.Извън преките компетентности на Министерството на финансите, респективно на Комисията по хазарта, е извършването на контрол и налагането на санкции за неспазване на Националните етични правила за реклама и търговска комуникация, каза министърът.


title: Григор Димитров излиза срещу Мъри за първа титла от 2014 г.

maintext:
Димитров ще опита да прекъсне серията от три поредни загубени във финали
Sunday in Beijing.
The singles finals.
9.30am UK - Jo Konta vs. Agnieszka Radwanska
12.30pm UK - Andy Murray vs. Grigor Dimitrov
— DavidLaw (@DavidLawTennis) October 8, 2016
Григор Димитров се изправя днес срещу Анди Мъри в опит да спечели първата си титла от над две години насам. Българинът и шотландецът се срещат за единадесети път, за да определят шампиона в турнира от категория "АТП 500" в Пекин.Мачът е последен на централния корт и ще започне не преди 14.30 ч. българско време. Програмата започва в 7.00 ч. с финала при женските двойки - Каролин Гарсия и Кристина Младенович срещу Бетани Матек-Сандс и Луцие Лафажова, след което е двубоят за титлата в мъжките двойки - Рафаел Надал и Пабло Кареньо Буста срещу Джак Сок и Бърнард Томич.Не преди 11.30 ч. ще стартира спорът за титлата при дамите, която противопоставя Агниешка Радванска и Джоана Конта. След тях на корта излизат Димитров и Мъри.Това ще е девети финал в кариерата на българина и трети през 2016 г., но едва втори от категория "АТП 500". През март 2014 г. той спечели турнира в Акапулко, което е най-престижното му отличие досега. 25-годишният българин ще търси пета титла след тези в Стокхолм през 2013 г. и Акапулко, Букурещ и "Куинс" преди два сезона.Mъри ще играе на 61-и финал в опит да спечели 40-ия си трофей. Шотландецът взе пет четири титли от осем финала през 2016 г. Той спечели три от последните четири, включително на "Уимбълдън" и олимпийските игри, докато Димитров загуби последните си три финала, два от които през този сезон - срещу Виктор Троицки в Сидни през януари и срещу Диего Шварцман в Истанбул в началото на май.Българинът стигна до финала в Пекин след три победи. Българинът измъкна два много тежки мача срещу Стив Джонсън и Лука Пуи, в които престоя на корта повече от пет часа. В четвъртфиналите той надигра категорично Рафаел Надал за час и половина, а в полуфиналите не му се наложи да играе след отказването на Милош Раонич. Мъри, поставен под №1 в отсъствието на шампиона от предишните четири издания Новак Джокович, победи последователно Андреас Сепи, Андрей Кузнецов, Кайл Едмънд и Давид Ферер, без да загуби сет.Шотландецът е най-честият съперник на Димтров от всички тенисиисти, достигали до топ 10, срещу които българинът е играл. Мъри има предимство в сблъсъците им със седем победи при три за Димитров.През тази година те се срещнаха два пъти. Димитров спечели с 6:7 (1), 6:4, 6:3 в третия кръг в Маями, а Мъри се наложи безпроблемно с 6:1, 6:2, 6:2 в осминафиналите на US Open.Ако спечели четвърта победа срещу световния номер 2, българинът ще се изкачи до 16-ото място в световната ранглиста, При загуба ще е номер 18, което ще е най-високата му позиция от август 2015 г.


title: Отново плъзна вирус от името на данъчната администрация

maintext:
Фотограф: Красимир Юскеселиев
zip.
nra.bg
nap.bg
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Вирус от името на Национална агенция за приходите отново се разпространява чрез електронната поща, предупреждават от агенцията. В кол-центъра на приходната администрация, както и по електронен път, са получени множество сигнали за фалшиво съобщение, в което потребителите се приканват да отворят прикачен файл с разширениеПодобно съобщение беше изпратено и в началото на месеца от неизвестен автор.Подателите на фалшивите електронни писма са различни, като не са засичани имейли с адрес от официалните домейни на НАП –Съобщението гласи:"Уважаеми госпожи и господа,Национална агенция по приходите (НАП) съобщава за промени в регламента на отчетните периоди за подаване на декларации в НАП.Задължително е запознаването с новите регламенти за спазване на ЗДДС, ЗКПО, ДОПК.Санкциите в случай на данъчно задължено лице, което не подаде декларация по този Закон, не я подаде в срок, не посочи или невярно посочи данни или обстоятелства, водещи до определяне на дължимия данък в по-малък размер или до неоснователно намаляване, преотстъпване или освобождаване от данък, са в размер от 500 до 3000 лв.При повторно нарушение имуществената санкция е в размер от 1000 до 6000.Внимание!Всички подробности за новите регламенти и срокове ще намерите в прикачения файл.Национална агенция за приходите."От НАП заявяват, че не са изпращали имейли с подобно съдържание до своите клиенти. Според приходната агенция най-вероятно става въпрос за изпращане на заразени с вируси електронни писма.НАП съветва своите клиенти да не отварят прикачените файлове, а ако са го направили, да стартират веднага антивирусната си програма.От приходната агенция работят заедно със специализираните служби за издирването на извършителите.


title: За много други неща вече си голям, или 10 съвета как да говорим с децата за алкохола

maintext:
Фотограф: Надежда Чипева
Да отгледаш и да възпиташ дете е една от най-трудните задачи в съвременния свят. Според статистиките все повече деца посягат към спиртните напитки, притиснати от различни обстоятелства - лоша семейна среда, съревнование с връстници, ниска самооценка, достъп до информация... Това неминуемо води до сериозни проблеми в развитието им. И това са неща, които децата трудно ще разберат, а родителите невинаги знаят как да обяснят.
Това време е сега. Доказано е, че когато малките деца искат да разберат нещо, първо се обръщат към родителите си за информация. Станат ли обаче тийнейджъри, предпочитат да споделят и да научават неща от приятелите си, медиите и други източници извън семейството. Като родител имате невероятната възможност да говорите първи с детето си по темата и да го подготвите за света на големите, преди някой друг да е повлиял с чуждо мнение, грешни факти и истории без добавената стойност на вашия морал и принципи. Сега е моментът да се възползвате и да говорите с малките ученици за всички теми, които вълнуват Вас или тях.
Обикновено си представяме, че когато децата се почувстват комфортно, сами ще дойдат при нас и ще ни дадат възможност да отговорим на въпросите им. Това, обаче, не винаги се получава. Затова е абсолютно нормално, дори наложително, сами да започнете дискусия. Използвайте семейно събиране, гости при приятели, филм, репортаж или новина, снимка в списание, за да заговорите с детето си за алкохола. Коментирайте сцени, герои и техните действия, доброто и лошото. Задавайте въпроси на детето си "Съгласен ли си с това?", "Какво мислиш за това". Превърнете филма, списанието или шегата в посредник, от който двете страни се възползват, без да има неловки моменти.
Когато говорите с детето си, старайте се да използвате думи и език, който е достъпен за тях. Опитвайки се да обясните какво става, когато човек се напие, с думи като "алкохолизира", "хоспитализира", "делириум", "превенция" и подобни, по-скоро ще останете неразбрани. Най-добрата техника си остава: прости, ясни и къси думи, с които откровено и директно казвате това, което мислите.
Децата са готови да чуят отговорите ни само ако почувстват, че ние самите сме отворени за техните въпроси. Затова е важно да създадете такава атмосфера, в която детето да почувства свободата да зададе какъвто и да е въпрос на различни теми, без да се притеснява или срамува.
Как става това? Естествено, когато сте позитивно настроени и заредени с чувство за хумор. Докато пускате шеги и оставяте детето "да Ви се качи на главата", то започва да се чувства все по-смело и свободно. Така децата се отпускат и стават откровени, защото нямат поставени ограничения.
Когато дете Ви зададе сложен въпрос, например "Какво е пияница?", "Защо този чичко е заспал на бордюра", "Татко, пиян ли е?", никога не казвайте "Не знам" или "Не ми се говори сега, изяж си супата". Без значение колко сте заети или в затруднено положение, винаги отговаряйте на Вашите деца. Дори да не може да реагирате на момента, пробвайте с "Не знам точно, нека да проверим заедно" или "Ммм, това е интересен въпрос, ще трябва малко да си помисля, за да отговоря".
Не се притеснявайте да си признавате, когато не знаете нещо или нямате отговор. Децата приемат тези неща естествено, важно е да чувстват желанието Ви за съдействие.
Първите уроци в живота на детето идват от неговите родители. Ето защо не трябва да изпускате тази възможност и да го оставите да разбере от някъде другаде нещата, които Вие първи може да му разкажете. Фактите не са достатъчни. Към всяка история, добавяйте и собствените си разбирания за живота, които смятате за ценност, както и Ваши преживявания и спомени.
За да е по-склонно детето Ви към разговор по темата, провокирайте го да зададе въпрос. Например: "С баща ти като бяхме студенти, на един купон той прекали с алкохола... Опс!" - прекъсвате изречението с усмивка, сякаш сте се изпуснали. Детето ще Ви помоли да довършите историята и през смях ще му разкажете за истинските факти, които често са силно преувеличени в приятелските надлъгвания за алкохола.
Бъдете добър модел за подражание. Не посягайте към алкохолол пред децата си, когато сте ядосани или изнервени, за да не останат с впечатлението, че той е решение на житейски проблеми. Ако пиете алкохол, дръжте се естествено: не се крийте, консумирайте умерено. Децата Ви трябва да разберат, че алкохолът е част живота на зрелите хора - празник, вечеря, разпускане и други. Ако пък не пиете, обяснете на детето си защо не го правите, като изложите своето мнение и пътя, който сте извървели до този извод.
Когато говорите с детето си за алкохола, направете го спокойно, без да предавате негативни емоции с настойническо изражение или подозрение с внезапно приятелски тон. Децата усещат всичко. Ако се колебаете в подхода, по-добре бъдете максимално откровени: "Знаеш ли, учителката ти посъветва всички родители да поговорим с вас за алкохола. Помогни ми, защото не знам какво точно да кажа. Ти какво знаеш за алкохола? Искаш ли да ме попиташ нещо?"
Колко често се разсейваме да слушаме децата си, докато се оправяме за работа сутрин и си мислим за нещата, които имаме да отметнем през деня? Вечер пък бързаме да сготвим, да се приготвим за сън и обикновено нямаме сили за игри. Истината е, че това е проблем на повечето родители. Изключително важно е да намираме време да общуваме с децата си, на всяка цена! Времето, прекарано заедно е най-голямата инвестиция, която един родител може да направи за бъдещето на детето си.
Когато изслушвате детето си внимателно, ще добиете много по-добра представа какво вече знае и докъде може да стигне разговорът Ви. Например, ако детето Ви зададе някакъв неудобен въпрос като "Какво са шотове", върнете му контравъпрос: "А ти какво мислиш, че е?". От отговора му много по-добре ще се ориентирате колко знае и какво може да му разкажете на този етап. Ако загуби интерес да Ви слуша и поиска да си играе, спрете да говорите и продължете темата в друг ден.
Интересувайте се повече от Вашите малчугани, изслушвайте проблемите им или обикновените случки, които ги вълнуват, колкото и наивни или незначителни да Ви се струват. Поставяйте се на тяхно място и макар понякога да предвиждате какъв е краят на историите им, бъдете изненадани. Така Вашите деца се чувстват значими и специални.
Независимо на каква възраст е детето Ви, най-доброто, което може да направите за него, е да бъдете честни. Ако не отговаряме директно на въпросите на децата, може тяхното въображение да се погрижи за това и да останат с грешни впечатления. Не е нужно да влизате в много детайли, но не е добре и да оставяте големи дупки в диалога Ви, които детето само да запълни с различни асоциации и това да доведе до по-голямо объркване.
В разговор, възрастните имат лошия навик да довършват изреченията на децата, да коригират или запълват думи в историите им. Постарайте се да потискате този импулс и да оставите малките да кажат това, което наистина мислят. Така, те сами ще достигнат до различни изводи и ще се чувстват комфортно, защото усещат, че разполагат с цялото време на родителите си.
След като сте отворили темата за алкохола веднъж, добре е често, дори всеки ден, да добавяте още нещо към нея. Малките деца поемат информацията по-добре, когато е поднесена на малки порции през равен интервал от време. Може да питате детето си, какво си спомня от предишния разговор и така ще разберете дали има нещо, което не е успяло да осмисли добре или пък е останало с грешно впечатление.
За алкохола може да говорите навсякъде, не е нужно да сте на спокойствие вкъщи и да започвате разговора с тромавото "Ела за малко да си поговорим". Дори рекламен билборд на бира е повод за малък разговор: "Гледай ги пък тези реклами, все по четирима мъже пият бири! Според теб бирата какво е? Знаеш ли, че..." Така децата са много по-склонни да запомнят и да слушат, защото не е формален разговор или поредната лекция от мама и татко.
Ако понякога срещате съпротива или не знаете как да постъпите с вашето дете, обърнете се към учителите, те са фигури, които на този етап вдъхват респект на децата и имат обективен страничен поглед. В определни ситуации учителите могат да говорят с децата Ви вместо Вас или заедно да намерите решение на даден проблем. Не спирайте да търсите обратна връзка с тях.
Предложете на децата разнообразни активности, с които да запълват свободното с време. Предложете на детето си занимания, адекватни за неговата възраст. Помогнете му да постига успехи в тях, за да получи признание и да изгради здравословно самочувствие. Обяснете му, че алкохолът е за друга възраст, че "ако искаш, ще имаш време и за него. Но не сега. Сега е времето за толкова други вълшебни моменти, които си заслужава да запомниш".
За да не се почувстват несигурно малки, а и за да не потърсят бърза еманципация, покажете на своите деца, че вече ги приемате като големи, че ги уважавате и им позволявате да поемат отговорност за собствените си действия.
Тази статия е публикувана в "Детски Дневник" миналата година като част инициативата "Родителски срещи в бар", насочена срещу употребата на алкохол от деца, която включва неформални срещи в бар между психолози, учители и родители на деца между 4-ти и 6-ти клас. Днес решихме да я предложим отново на читателите си взаради полезните съвети.Утре очаквайте текст, в който ще разкажем за различни програми, инициативи и намерения, насочени към ограничаване на достъпа до спиртни напитки на деца между 11 и 18 години.Националната кампания "Училище за родители: родителски срещи в бар" срещу употребата на алкохол от деца, предлага наръчник за родителите, в който можете да намерите техники и съвети как да проведете с деца между 10 и 12-годишна възраст този важен разговор. Ето някои от тях:


title: "Барселона" ще представи рекорден бюджет от близо 700 млн. евро

maintext: "Барселона" се подготвя да представи рекорден за клуба бюджет. Очаква се на общото събрание на 29 октомври да бъде обявена сумата 695 млн. евро за сезон 2016-2017, пише "Мундо депортиво".Това е с 2% повече спрямо предходната финансова година, когато бюджетът беше 679 милиона.Финансовият доклад отчита печалба след данъците от 21 млн. евро. Според информацията оперативните разходи ще са в размер на 633 милиона.Добрите финансови резултати и работата със спонсорите позволи на каталунците да започнат подновяването на договорите със звездите. След Лионел Меси и Неймар се очаква и Луис Суарес да преподпише. Ако това се случи, се очаква тримата да получават общо по над 1 млн. евро седмично